Diari Oficial de la Generalitat Valenciana


Sumari del DOGV 7522, del 11-05-2015 (2015/4096)

RESOLUCIÓ 0646/15, de 29 d'abril de 2015, del Rectorat, per la qual resol l'ampliació de la delegació d'atribucions del rector en matèries i òrgans d'esta universitat.
-----------------------------------------------------------------------------------------------------------------------------------------------------------------------

### Dades del document

Número de DOGV
:   7522

Data del DOGV
:   11-05-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/4096


Data del document
:   29-04-2015

Organisme emissor
:   Universitat Miguel Hernández d'Elx

Tipus de document
:   Resolució

Anàlisi jurídica

RESOLUCIÓ 0646/15, de 29 d'abril de 2015, del Rectorat, per la qual resol l'ampliació de la delegació d'atribucions del rector en matèries i òrgans d'esta universitat. [2015/4096]  
Fent ús de les potestats i funcions conferides pels Estatuts de la Universitat Miguel Hernández d'Elx, aprovats pel Decret 208/2004, de 8 d'octubre, del Consell de la Generalitat Valenciana, modificats pel Decret 105/2012, de 29 de juny, del Consell, i de les competències que dimanen dels articles 20 i següents de la Llei Orgànica 6/2001, d'Universitats, de 21 de desembre, modificada per la Llei Orgànica 4/2007, de 12 d'abril.  
A fi d'aconseguir una major eficàcia en la gestió dels òrgans universitaris, de conformitat amb el que preveu l'article 13 de la Llei 30/1992, de Règim Jurídic de les Administracions Públiques i del Procediment Administratiu Comú, resolc:  
  
Primer  
Les delegacions d'atribucions del rector dictades per les resolucions rectorals 730/11, 1321/11, 207/12, 351/12, 554/12 i 719/12 continuaran en vigor fins a la seua derogació. A estos efectes, el Vicerectorat de Recursos Humans passa a denominar-se Vicerectorat de Professorat, i el Vicerectorat de Recursos Materials passa a denominar-se Vicerectorat d'Infraestructures.  
  
Segon  
Delegar en el vicerector de Planificació les facultats i les competències que atribuïxen al rector la legislació vigent, els estatuts de la universitat i les disposicions concordants i complementàries en les matèries següents:  
- Estimular la planificació docent i investigadora, amb especial atenció a la innovació i a les mesures d'estímul per a millorar el rendiment del professorat i del personal d'administració i servicis. En conseqüència, la seua labor es desenvoluparà de forma coordinada amb les iniciatives que des dels distints vicerectorats i des de la Gerència es vagen proposant, i la seua actuació haurà d'harmonitzar i seqüenciar adequadament les dites iniciatives.  
- Contribuir a la formació complementària dels nostres estudiants i del nostre personal. En particular, s'ocuparà dels programes dirigits a emprenedors i dels programes de creació d'empreses. A més, contribuirà a facilitar la implantació del programa IRIS per a garantir que qualsevol membre de la comunitat universitària tinga accés gratuït a l'ensenyança en anglés.  
- Contribuir a la planificació dels distints edificis per a atendre les necessitats que la comunitat universitària va generant.  
  
Elx, 29 d'abril de 2015.- El rector: Jesús T. Pastor Ciurana.